Pandion ble sendt i eksil fra Athen av sønnene til hans onkel Metion som forsøkte å få Metion som konge. Pandion flyktet til Megara hvor han giftet seg med Pylia, datter til den derværende kong Pylas. Pylas dro senere i frivillig eksil til Messenia etter at han hadde drept sin onkel, den megariske prinsen Bias. Pylas overlot kongedømmet Megara til sin svigersønn Pandion. Pandion og Pylia fikk fire sønner. Da Pandion døde etterfulgte sønnen Nisos ham som konge. De andre sønnene returnerte til Athen, jagde Metions sønner ut av byen og satte Aigevs på tronen.